Užívatelka HAK hlási neprítomnosť menštruácie po užívaní antibiotík
Dobrý,užívam HAK už cca6 mesiacov. Prvé 2m som užívala HAK Drovelis teraz užívam 4mesiace HAK Kelzy. Pred dvoma týždnami som bola chorá a brala som antibiotika Amoksiklav 1000. Menzes sa mi nedostavil ani počas užívania placebo tabliet tehu testy všetky negativ, len 1 slaba čiarka. Žeby chybný test?
Dobrý deň,
ďakujeme za prejavenú dôveru.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, infekcia, nadmerné cvičenie a diéty, cestovanie. Odporúčam, urobiť si opakovane tehotenský test. Na správne odčítanie výsledku testu je potrebné dodržiavať pokyny stanovené výrobcom.
Ak sa tehotenským testom nepotvrdí gravidita, a menštruácia sa nedostaví do niekoľkých dní, kontaktujte svojho gynekológa.
S prianím pekného dňa,
PharmDr. Anna Pacalajová